Lada Kalina

**Lada Kalina** (**Лада Каліна**) — сямейства расейскіх аўтамабіляў. Выпускаецца ААТ «АЎТАВАЗ» з 18 лістапада 2004 году.

Завод-вытворца з 2004 году ўжывае назву гандлёвае маркі аўтамабіля, які паступае на расейскі рынак, у лацінскім напісаньні, аднак Урад Расеі ў сваіх заканадаўчых актах і органы дзяржаўнае рэґістрацыі прытрымваюцца напісаньня назвы аўтамабіля ў кірылічным выглядзе.

## Гісторыя стварэньня
Распрацоўка аўтамабіля распачата «Аўтавазам» у 1993 годзе. У 1998 годзе праектаваны аўтамабіль атрымаў назву «Лада Каліна». Прататыпы дэманстраваліся ў 1999 — хэтчбэк, у 2000 — сэдан і ў 2001 — унівэрсал.

## Гісторыя вытворчасьці
18 лістапада 2004 году пачалася вытворчасьць аўтамабіляў з кузавам сэдан. 21 ліпеня 2006 году пачата зборка аўтамабіля Lada Kalina хэтчбэк (4 жніўня адбыўся продаж першага аўтамабіля).

У ліпені 2007 году пачалася вытворчасьць «Лады Каліны» з новым 16-затамкавым рухавіком аб’ёмам 1,4 літру, а ў верасьні таго ж году АЎТАВАЗ прыступіў да выпуску мадэлі з АБС.

У жніўні 2007 году выпушчаны першы аўтамабіль Lada Kalina унівэрсал. Тады ж з-за дэфэкту ў рулявой калёнцы прыйшлося адклікаць 6200 аўтамабіляў, вырабленых у сьнежні 2005 — студзені 2006 (яны былі адрамантаваны дылерам Аўтаваза кампаніяю «Бранск-Лада»).

З-за дэфэкту ліцьця картара рулявога мэханізму АЎТАВАЗ адклікаў 171 аўтамабіль мадэлі Lada Kalina, якія былі выпушчаны 24—25 траўня 2006 году. Акрамя таго, АЎТАВАЗ адклікаў 8400 аўтамабіляў Lada Kalina з-за дэфэктаў апораў рухавіка.

За два гады было сабрана 80 000 аўтамабіляў, сутачны тэмп зборкі — 335 штукаў. У 2007 плянавалася выйсьці на тэмп вытворчасьці 145 тыс. у год.

У траўні 2007 году падчас наведваньня Аўтаваза прэзыдэнт Расеі Уладзімер Пуцін зьдзейсьніў выпрабавальную паездку на Ладзе Каліне на выпрабавальным трэку. Па яго словах, ён здолеў разьвіць хуткасць 120 кілямэтраў у гадзіну.

Па дадзеных камітэта аўтавытворцаў Асацыяцыі эўрапейскага бізнэсу (АЭБ) за 2009 год, сямейства Lada Kalina займае 4 месца ў рэйтынгу самых папулярных мадэляў у Расеі. У 2009 годзе рэалізавана 60746 аўтамабіляў.

У сярэдзіне ліпеня 2010 году, падчас канфэрэнцыі маркетолягаў «Автоваза», кіраўнік праграмы бюджэтных аўтамабіляў канцэрна Васіль Баішчаў заявіў, што апроч сталае мадэрнізацыі сямейства Lada Kalina (у прыватнасьці, у 2010 годзе ў вытворчасьць пайшоў чорны «базальтавы» інтэр’ер, а частка камплектацыяў сталі дапаўняць штатнаю аўдыёсыстэмаю) завод да 2012 году рыхтуе сур’ёзнае абнаўленьне камплектацыяў і вонкавы рэстайлінг для ўсяго сямейства.

1 траўня 2011 году прэс-служба Аўтаваза заявіла, што завод спыняе выпуск аўтамабіля Lada Kalina ў кузаве сэдан, замяніўшы яго новым бюджэтным аўтамабілем Lada Granta.

За першыя пяць месяцаў 2011 году (студзень-травень) Lada Kalina заняла першае месца па колькасьці прададзеных у Расеі аўтамабіляў (59 249 штукаў).

У ліпені 2011 году Ігар Камароў, кіраўнік Аўтаваза, паведаміў што, у жніўні 2012 году пачнецца зборка аўтамабіляў Lada Kalina з аўтаматычнаю каробкаю перадачаў.

## Апісаньне аўтамабіля
Рухавік аўтамабіля *Lada Kalina* разьлічаны на бэнзін з актанавым лікам 95. Аднак на васьміклапанных рухавіках аб’ёму 1.6 л дапушчаецца, але не абумаўляецца заводам-вытворцам, ужываньне бэнзіну з актанавым лікам 92.

У выніку даводкі аэрадынамічныя характарыстыкі аўтамабіляў сямейства *Lada Kalina* атрымалася атрымаць наступныя парамэтры каэфіцыента аэрадынамічнага супраціву:
* сэдан *Lada Kalina* ў камплектацыі «норма» С=0,378
* сэдан *Lada Kalina* ў камплектацыі «люкс» С=0,347

Мадэлі сямейства камплектуюцца 13- ці 14-цалевымі коламі на штампаваных дысках ці 14-цалевымі лёгкасплаўнымі. Lada Kalina Sport з рухавіком аб’ёмам 1,6 літра камплектуецца коламі з лёгкасплаўнымі дыскамі 15".

Сярод адзначаных спажыўцамі недахопаў аўтамабіля — шумнасьць рухавіка і вібрацыі пры 2000 зваротах, вібрацыі на КПП, вібрацыі на халастым ходу. Пазьней зьявілася інфармацыя, што большасьць з гэтых недахопаў у новых мадэлях былі выпраўлены. Да добрых якасьцяў аўтамабіляў гэтага сямейства можна аднесьці: прасторны салён для сваёй клясы, выдатную абзорнасьць, калянасьць кузава, добрую гэаметрычную праходнасьць, вялікую колькасьць колераў і камплектацыяў (у тым ліку ABS (EBD), кліматычная сыстэма, дзьве падушкі бясьпекі, поўны электрапакет, аўдыёпадрыхтоўка).З пачатку 2011 году ўсе мадэлі сямейства LADA kalina камплектуюцца электроннаю педальлю газу (E-газ).

## Мадэлі
* Lada 1118 (сэдан) базавая мадэль, якая выпускалася з 18 лістапада 2004 году. Выпуск прыпынены ў сакавіку 2009 году, адноўлены з верасьня 2009. 1 траўня 2011 году выпуск гэтае мадэлі спынены.
* Lada 1119 (хэтчбэк) — выпускаецца з канца 2006 году;
* Lada 1117 (унівэрсал) — выпускаецца з 26 сьнежня 2007 году;
* Лада Каліна Sport (хэтчбэк) — спартовая вэрсія Lada 1119, выпускаецца зь сярэдзіны 2008 году.

## Фатаграфіі

Lada kalina racing.JPG|ВАЗ-1119 у Мячкава
Lada kalina tms.JPG|ВАЗ-1118 з аэрадынамічным абважваньнем
RTCC Национальный класс.jpg|6 этап RTCC 2010 траса Ніжагародскае кольца, Ніжагародская вобласьць


## У [[аўтаспорт]]у
У 2005—2011 гадах сталы ўдзельнік клясы «Нацыянальнай» і «Турынг Лайт» Расейскае гоначнае сэрыі RTCC.

## У гульнявой і сувэнірнай індустрыі
Маштабная мадэль базавага сэдана ВАЗ-1118 у маштабе 1:43 у Расеі не вырабляецца, але выпушчана кітайскімі вытворцамі Hongwell/Cararama.

## Дадатковыя зьвесткі
* Экспартная назва аўтамабіля для Фінляндыі — Lada 119, бо ў перакладзе з фінскай мовы слова *kalina* азначае *трэск, грукат; бразджаньне; грук*.
* Па замове холдынгу «Лада-Сэрвіс», анімацыйная студыя «Антымульт» стварыла кампутарную гульню «Загрузі Каліну»
* Сямейства «Лада Каліна» ставіцца да клясы «B» (малая кляса), бо даўжыня хэтчбэка ўсяго 3850 мм. Сэдан і ўнівэрсал фармальна можна аднесьці да класа «С» (кампактны аўтамабіль) — 4040 мм.
* Гандлёвая марка «Лада Каліна» ў сакавіку 2009 году ў Нямеччыне стала трэцяе па прадаванасьці сярод замежных кампаніяў.
* Рэйтынг бясьпекі Euro NCAP — Сталыя 8.4

## Крыніцы

## Літаратура
* Lada Kalina. Эксплуатация, обслуживание, ремонт. Иллюстрированное практическое пособие. Серия «Я ремонтирую сам».

## Вонкавыя спасылкі

* Форум «Лада Каліна Клуб» у Расеі
* Блог уладальнікаў Лады Каліны
* Параўнанне Лады Каліны і Лады Гранты
* Блог «пуцінскае» Каліны ад Drom.ru
* Афіцыйны сайт Лада Каліна
* Афіцыйны сайт ААТ «АВТОВАЗ»
* Лада Каліна Клуб
* Параўнанне Каліны з канкурэнтамі на сайце часопіса «Аўтарэвю»
* Дарожны тэст Лады Каліны на сайце часопіса «Ўсё пра аўтамабілі ў Паўладары»
* Вынік краш-цесты Каліны
* Аўтаклуб V Каліне
* Пра аўтамабілі Лада Каліна
* Нікарагуа напоўняць чырвона-зялёныя таксі Lada Kalina

Катэгорыя:Аўтамабілі Расеі